paragraph_text: Zidine prate topografiju terena i podignute su nad najstrmijim liticama zbog čega tvrđava ima trokutast tlocrtni oblik. Na vrhu nalazila promatračnica do koje danas vode dvostruke montirane stube, dok su najvažniji objekti bili smješteni na južnom platou. Također, s južne strane tvrđava je bila zaštićena i trima grudobranima koji se datiraju u različita povijesna razdoblja. Sjeverni dijelovi kompleksa oštećeni su zbog aktivnosti velike Rajske cementare. Korišteni materijali uglavnom su kamen i mort, a zapadne zidine građene su od opeka veličine 45 x 45 x 15 cm. Navedene dimenzije bile su relativno standardizirane u drevnoj iranskoj arhitekturi i javljaju se primjerice kod Gorganskog zida. Među predmetima pronađenim na Raškanu od velike važnosti su partske brončane kovanice.